Ek het misluk - www.bybelkennis.co.za
Voel julle moeg vir hierdie lewe? Knak julle knieë onder al die probleme en verantwoordelikhede wat julle moet dra? Het julle godsdiens leeg geword sodat dit julle geestelike dors nie meer les nie? Kom dan na My toe. By My sal jy weer die sin van die lewe ontdek. Kom luister na wat ek vir jou oor jou lewe wil leer. Ek sal jou leer dat geluk nie is om heeltyd net vir jouself te leef nie. Jy sal ontdek wat dit beteken om nog vir ander mense tyd en liefde oor te hê. Kom ontdek watter vreugde dit bring om te leef soos God wil hê jy moet leef. Dis nie moeilik om so te leef nie; om die waarheid te sê, as jy so begin leef, sal jy agterkom hoe lekker die lewe regtig kan wees (Matteus 11:28 – 30 – Die Boodskap).
Die reëls en die definisie van sukses verskil tussen Christenleiers en nie-Christenleiers. As 'n Christenleier se resultate nie voldoen aan sy hoop nie, staan hy voor n keuse:
Jy verbind God se goedkeuring aan jou swak prestasie – met ander woorde jy probeer harder en jy doen meer totdat jy uiteindelik totaal uitgeput is.
Jy vertrou op genade en word 'n aktiewe student van God se wysheid en weë.
Die tweede opsie is die beste, want dit verseker jou dat jou goedkeuring deur God nie van jou prestasies afhang nie. Nou kan jy God in alle opregtheid nader oor wat die probleem is:
God wat sien ek nie raak nie?
God hoekom is daar weerstand?
Wat in die groter agenda waarna U my uitnooi om deel van te wees?
Wat is U spesifieke begeerte in hierdie geval?Wat verwag U van my?
God, aan watter ander vrae moet ek dink?
As jou doel is om dit wat jy beplan het ten alle koste te doen, want jou reputasie hang daarvan af, sal jy aan jou strategie en nie aan God vasklou nie. Maar dit is nie wat God van jou verlang nie. Raak stil en luister na wat God vir jou wil sê.